Arkitektur- og designhøgskolen i Oslo
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekturinstitusjoner
Arkitektur- og designhøgskolen i Oslo (AHO), tidligere Arkitekthøgskolen i Oslo, er en statlig vitenskapelig høyskole som gir utdanning innen arkitektur, design, landskapsarkitektur og urbanisme.
Skolen ble opprettet i 1945 under navnet Statens arkitektkurs som en linje ved Statens håndverks- og kunstindustriskole og ble fornyet årlig som et provisorium inntil 1961, da Statens arkitektskole i Oslo (forkortelse SAO) ble en selvstendig vitenskapelig høyskole. Skolen flyttet i 1968 fra SHKS til St. Olavs gate 6 og fikk i 1969 navnet Arkitekthøgskolen i Oslo.I lov om høyere utdanning av 1995 er skolens status som frittstående høyskole slått fast. Institutt for industridesign ved Statens håndverks- og kunstindustrihøgskole ble i 1996 overført til AHO. Skolen flyttet høsten 2001 til nye lokaler i Maridalsveien 29 ved Akerselva. Lokalene er utformet av arkitektfirmaet Jarmund/Vigsnæs AS på basis av seier i en åpen arkitektkonkurranse. Les mer i Store norske leksikon arkitekt arkitektfagets historie i Norge arkitektur arkitektur i Norge Statens håndverks- og kunstindustriskole Eksterne lenker Arkitektur- og designhøgskolen i Oslo